Doložka
vybraných vplyvov

A.1. Názov materiálu: Návrh zákona, ktorým sa mení a dopĺňa zákon č. 137/2010 Z. z. o ovzduší - nové znenie 
        Termín začatia a ukončenia PPK: -  

A.2. Vplyvy:
	 Pozitívne 	 Žiadne 	 Negatívne 	
1. Vplyvy na rozpočet verejnej správy	x			
2. Vplyvy na podnikateľské prostredie – dochádza k zvýšeniu regulačného zaťaženia?			x	
3. Sociálne vplyvy		x		
– vplyvy na hospodárenie obyvateľstva,				
– sociálnu exklúziu,				
– rovnosť príležitostí a rodovú rovnosť a vplyvy na zamestnanosť				
4. Vplyvy na životné prostredie	x			
5. Vplyvy na informatizáciu spoločnosti		x		

A.3. Poznámky
Predkladaný návrh zákona bude mať pozitívny vplyv na rozpočet verejnej správy zvýšením príjmov Environmentálneho fondu z pokút uložených prevádzkovateľom zdrojov znečisťovania ovzdušia za neplnenie novoprijatých povinností, ktoré sa odhadujú na 10 000 eur ročne.  
Nové povinnosti prevádzkovateľov veľkých a stredných zdrojov znečisťovania ovzdušia vyplývajúce zo smernice 2010/75/EÚ o priemyselných emisiách sa týkajú prevádzkovateľov veľkých spaľovacích zariadení s menovitým tepelným príkonom 50 MW a vyšším a prevádzkovateľov spaľovní odpadov a zariadení na spoluspaľovanie odpadov. Ide o povinnosti zastavenia prevádzky zdroja, ktorá sa musí vykonať pri výpadku odlučovacieho zariadenia u ustanovenej lehote, ak sa počas nej nevykoná náprava a s tým je spojená aj oznamovaciu povinnosť. Pri uplatňovaní výnimiek z emisných limitov počas výpadku dodávky bežného paliva nesmie byť prekročený maximálny povolený čas. Tieto povinnosti prevádzkovateľov uvedených zdrojov súvisia s mimoriadnymi prevádzkovými stavmi, ktoré môžu ohrozovať dobrú kvalitu ovzdušia a zdravie obyvateľov alebo poškodzovať ekosystémy, majú pozitívny vplyv na ochranu životného prostredia. Náklady spojené s plnením  týchto povinností sú prevádzkovateľmi priamo ovplyvniteľné a budú závisieť od ich postupu pri odstraňovaní mimoriadneho prevádzkového stavu a času trvania odstávky zdroja. Tieto náklady však nebudú predstavovať zvýšenie nákladov v porovnaní s doterajším právnym stavom nakoľko aj doterajší zákon o ovzduší ukladá v § 15 ods. 1 písm. f) a g) všetkým prevádzkovateľom veľkých a stredných zdrojov znečisťovania ovzdušia  podobné povinnosti.
Povinnosti, ktoré vyplývajú pre prevádzkovateľov veľkých spaľovacích zariadení s menovitým tepelným príkonom 50 MW a vyšším pri uplatňovaní prechodných opatrení istým spôsobom regulujú prevádzku zdroja tak, aby sa obmedzovali emisie znečisťujúcich látok z neho vypúšťaných, ale prevádzkovatelia týchto zdrojov sú zároveň zvýhodnení tým, že nemusia dodržiavať prísne emisné limity, čo ich súčasne zvýhodňuje aj nákladovo.    
Prevádzkovateľom malých zdrojov znečisťovania ovzdušia sa ako nové povinnosti navrhujú:
-       dodržiavať ustanovené technické požiadavky a podmienky prevádzkovania,
-       podrobiť sa preskúmaniu podmienok a požiadaviek určených na prevádzku stacionárneho zdroja a na tento účel predkladať obci potrebné podklady. 
Zákon technické požiadavky a podmienky prevádzkovania upravuje všeobecne v § 4 ods. 3 ako podmienky a požiadavky vyplývajúce z možností najlepšej dostupnej techniky. Doterajší zákon síce od prevádzkovateľov malých zdrojov nevyžaduje explicitne dodržiavať ustanovené technické požiadavky a podmienky prevádzkovania, ale ako všeobecnú povinnosť upravuje voľbu najlepšej dostupnej techniky pri výstavbe nových zdrojov a zmenách jestvujúcich zdrojov, ktorá sa týka aj malých zdrojov znečisťovania ovzdušia. To znamená, že doteraz boli technické požiadavky a podmienky prevádzkovania vyplývajúce z možností najlepšej techniky určované len v povoleniach orgánov ochrany ovzdušia. Pre niektoré malé zdroje bude potrebné a výhodné ustanoviť jednotné technické požiadavky a podmienky prevádzkovania vykonávacím predpisom, čo však nebude mať vplyv na náklady ich prevádzkovateľov, nakoľko podobné technické požiadavky a podmienky prevádzkovania sú od nich už vyžadované v individuálnych povoleniach. 
Povinnosť podrobiť sa preskúmaniu podmienok povolenia je viazaná na zmeny právnych predpisov a zmeny najlepších dostupných techník a zmenené podmienky povolenia majú byť pre prevádzkovateľov technicky a ekonomicky únosné. 

      
A.4. Alternatívne riešenia
           Nie sú navrhované. 

A.5. Stanovisko gestorov
           Návrh zákona je vypracovaný v súvislosti s transpozíciou smernice Európskeho parlamentu a Rady 2001/81/ES o národných emisných stropoch pre určité znečisťujúce látky a smernice Európskeho parlamentu a Rady 2010/75/EÚ o priemyselných emisiách  preto podľa čl. 12 ods. 3 Legislatívnych pravidiel vlády Slovenskej republiky nebolo uskutočnené predbežné pripomienkové konanie.
Vplyvy na podnikateľské prostredie	Vplyvy na podnikateľské prostredie	
 
3.1. Ktoré podnikateľské subjekty budú predkladaným návrhom ovplyvnené a aký je ich počet?
 	 
Prevádzkovatelia  veľkých spaľovacích zariadení s menovitým tepelným príkonom 50 MW a vyšším a prevádzkovateľov spaľovní odpadov a zariadení na spoluspaľovanie odpadov. Počet týchto prevádzkovateľov v Slovenskej republike je cca. 80. Ovplyvnení však budú len tí, ktorým pri prevádzke zdrojov vzniknú dané mimoriadne prevádzkové stavy alebo, ktorí sa prihlásia k uplatňovaniu prechodných opatrení.  	
 
3.2. Aký je predpokladaný charakter a rozsah nákladov a prínosov?
 	Náklady:
Náklady prevádzkovateľov budú spojené s odstraňovaním mimoriadnych prevádzkových stavov a s odstavením zdroja alebo obmedzením jeho prevádzky. Tieto náklady nebudú predstavovať ich zvýšenie v porovnaní s doterajším právnym stavom.
Prínosy:
Prevádzkovatelia, ktorí budú uplatňovať prechodné opatrenia nebudú musieť vynaložiť v  prechodnom období investičné prostriedky na dosiahnutie prísnych emisných limitov.  	
 
3.3. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu?	 
Výška administratívnych nákladov bude spojená len s oznamovacou povinnosťou a s podaním žiadostí o výnimky.	
 
3.4. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?)
 	 
Prijatie návrhu zákona nebude mať dôsledky na fungovanie podnikateľských subjektov na slovenskom trhu.	
 
3.5. Aké sú predpokladané spoločensko – ekonomické dôsledky pripravovaných regulácií?
 	 
Prijatie návrhu zákona nebude mať žiadne spoločensko-ekonomické dôsledky.